**a+ OXY SOLUȚIE DEZINFECTANTĂ PENTRU SUPRAFEȚE**

**Descrierea produsului:**

**a+ OXY SOLUȚIE DEZINFECTANTĂ PENTRU SUPRAFEȚE** este un produs special conceput pentru dezinfectarea rapidă a suprafeţelor. Acţiunea bactericidă şi fungicidă asigură dezinfecţia în profunzime a suprafeţelor. Produsul nu conţine clor.

[**Detalii produs**](https://www.glissandogardencenter.ro/product/sanitell-oxy-dezinfectant-pentru-suprafete/#tab-description):

**Conține**: etanol denaturat 72,96**%** (CAS 64-17-5), peroxid de hidrogen (CAS 7722-84-1) în soluţie diluată concentraţie 4,5% .

Subtanţele active biocide conţinute acţionează sinergic pentru a asigura efectul antimicrobian al soluţiei:

* *Etanolul* este unul dintre cele mai utilizate substanţe biocide. Spectrul lui antimicrobian este larg, acționează asupra bacteriilor, fungilor. Acesta nu se utilizează în stare pură, ci în soluţie apoasă, deoarece apa este necesară pentru ca alcoolul să poată fi absorbit de suprafaţa celulei microbiene, iar alcoolul pur sau concentraţiile foarte înalte determină fenomene de coagulare la nivelul celulei, formând astfel o barieră de protecţie. Activitatea antimicrobiană a alcoolului este optimă la concentraţii cuprinse între 60% şi 90%. Distrugerea microorganismelor apare datorită afectării în primul rând a proteinelor membranare și apoi a celor celulare.
* *Peroxidul de hidrogen* îşi manifestă activitatea antimicrobiană prin producerea de radicali hidroxil, radicali cu reactivitate crescută. In vitro, aceşti radicali şi alţi compuşi oxigenaţi, acţionează ca agenţi de oxidare, reacţionând cu lipide, proteine sau acizi nucleici contribuind la efectul bactericid, fungicid al peroxidului de hidrogen.

**Caracteristici principale:**

Conform Aviz biocid nr. 160/12.05.2020 (Institutul Cantacuzino) produsul are un efect intens bactericid, omorând bacteriile: Staphylococcus aureus, Pseudomonas aeruginosa, Escherichia coli, Enterococcus hirae, conform testului SR EN ISO 1276, respectiv SR EN ISO 13727+A2. Produsul are şi efect fungicid (Candida albicans şi Aspergillus brasiliensis) conform testului SR EN 1650.

**Avantaje:**

* Aplicare uşoară;
* Timp de uscare redus;
* Acţiune imediată în mediul de contact;
* Produs lichid limpede, incolor;
* Fără parfum adăugat;
* Nu necesită clătire.

**Domeniul de utilizare:**

* medical, agroalimentar (nu se utilizează în contact direct cu produsele alimentare sau cu hrana pentru animale), industrial, colectivități, casnic şi profesional pentru dezinfectarea suprafețelor rezistente la alcool.
* poate fi utilizat pe următoarele materiale: oțel inoxidabil, fier galvanizat, sticlă, porțelan, polietilenă, teflon, polistiren, pvc, emailuri și suprafețe de cauciuc.
* A se evita contactul cu materiale combustibile
* Condiţii de evitat: căldura, radiaţiile UV, materiale incompatibile.
* Materiale de evitat: cianurile, fierul, cuprul şi aliajele sale, agenţii oxidanţi (compuşii cromului hexavalen, acidul azotic, permanganatul de potasiu) agenţii reducători, acizi, baze, acetone, săruri ale metalelor, materiale organice şi substanţe combustibile.

**Tip preparat:**

* soluție lichidă gata de utilizare

**Timp de acțiune:**

* 5 minute în condiții de curăţenie şi condiţii de murdărie

**Mod de utilizare**

* soluţia se distribuie uniform, prin ştergere, nediluată, direct peste întreaga suprafaţă care trebuie dezinfectată. Se lasă să acţioneze 5 minute. Nu se clăteşte. Se utilizează numai pe materiale compatibile cu alcoolul şi peroxidul de hidrogen. Se testează înainte de utilizare pe materiale sensibile, prin aplicarea pe o zonă mică puţin vizibilă.